als_Latn dik_Latn sag_Latn
Dy forcat politike të mazhorancës zhvilluan sot rreth orës 11:00 një takim që zgjati për rreth një orë e gjysmë, ku u zyrtarizua marrëveshja për zgjedhjet lokale.
Pas këtij takimi u bë me dije se LSI-ja do të ketë të drejtë propozimi për 15 bashki.
“Ky ishte takim për të finalizuar fazën e parë të procesit të nisur prej disa javësh, ku kemi konkluduar në parim që në zgjedhjet e 21 qershorit ne të paraqitemi me kandidatë të përbashkët. Do ecim me një formulë të re ku çdonjëra nga partitë do të ketë të drejtë propozimi dhe reciprocikisht edhe të drejtën e votës për të dhënë konsenusin për kanidatin e propozuar nga partia tjetër”, tha kryeministri Rama.
Ndërkohë kreu i LSI-së Ilir Meta shprehu kënaqësinë për bashkëpunimin kontstruktiv me PS-në ndërsa theksoi se detyrë për ta mbetet përzgjedhja e kandidatëve më të mirë.
“Shpreh kënaqësinë për bashkëpunimin konstruktiv që do vazhdojë të jetë e tillë deri më 21 qershor. Shqetësimi ynë i përbashkët është që kjo reformë e madhe që ka ndodhur në vendin tonë pra, administrative-territoriale të kurorëzohet me sukses nëpërmjet zgjedhjes së administratorëve më të mirë dhe më të zgjuar që do të kenë mundësinë të drejtojnë këto njësi të reja. Detyra jonë është përzgjedhja e kandidatëve më të mirë, në mënyrë të veçantë, do të kërkojmë që të jenë të pëlqyer edhe nga komuniteti. Kandidatët e përbashkët do zgjidhen me konsensus, kemi të drejtë të propozojmë emra sa më përfaqësues”, u shpreh Meta.
LSI-ja do të ketë të drejtë të propozojë kandidatë në këto bashki:
1-Berat
2-Lezhë
3-Gjirokastër
4-Kukës
5-Pogradec
6-Kuçovë
7-Skrapar
8-Vlorë
9-Delvinë
10-Kolonjë
11-Selenicë
12-Përrenjas
13-Bulqizë
14-Cërrik
15-Mallakastër
(11:09) Rama dhe Meta takohen për kandidatët e bashkive
Kreu i Partisë Socialiste Edi Rama dhe kreu i LSI-së Ilir Meta do janë takuar sot në selinë e PS-sëpër të përcaktuar procedurën e përzgjedhjes së kandidatëve për Bashkitë e vendit.
Veç Metës dhe Ramës të pranishëm janë edhe dy krerët e grupeve parlamentare, Gramoz Ruçi dhe Petrit Vasili.
Takimi i sotëm vjen pas diskutimeve që kanë pasur për rreth një muaji krerët e mazhorancës.
Një kusht i marrëveshjes është që të mos ketë përzgjedhje kandidatësh pa konsensusin e të dyja palëve, pra çdo njëri prej kryetarëve ka të drejtën të vërë veton për një kandidat apo një tjetër.
Rama dhe Meta pritet të diskutojnë po ashtu edhe mbi negociatat e pritshme që dy partitë do nisin me PDIU-në e drejtuar nga Shpëtim Idrizi. Po kështu pritet që në koalicionin e drejtuar nga PS të ofrohet edhe FRD-ja e Bamir Topit.
als_Latn als_Latn als_Latn als_Latn als_Latn als_Latn ind_Latn kon_Latn kon_Latn kon_Latn quy_Latn als_Latn luo_Latn kon_Latn nno_Latn umb_Latn smo_Latn hrv_Latn als_Latn eus_Latn hau_Latn als_Latn als_Latn als_Latn als_Latn als_Latn als_Latn